अमर सिंह और अमिताभ के बीच दूरियां बढ़ीं  
समाजवादी पार्टी के पूर्व नेता अमर सिंह और अमिताभ बच्चन के बीच दूरियां और बढ़ गई हैं। दोनों ने एक-दूसरे की कंपनी से इस्तीफा दे दिया है।
समाजवादी पार्टी के पूर्व नेता अमर सिंह और अमिताभ बच्चन के बीच दूरियां और बढ़ गई हैं। दोनों ने एक-दूसरे की कंपनी से इस्तीफा दे दिया है जहां अमर सिंह ने अमिताभ बच्चन की कंपनी एबी कॉर्प के वाइस चेयरमैन पद से इस्तीफा दिया है वहीं अमिताभ ने अमर सिंह की कंपनी के बोर्ड से किनारा कर लिया है।   अमर सिंह का कहना है कि वो समय की कमी के चलते एबी कॉर्प का कामकाज ठीक से नहीं संभाल रहे थे इसलिए उसे छोड़ना ही मुनासिब समझा। उन्होंने ही अमिताभ बच्चन के इस्तीफे की जानकारी दी। अमर ने कहा कि अमिताभ पिछले 10 सालों में ईडीसीएल की सिर्फ दो−तीन मीटिंग में ही शामिल हुए थे हालांकि उन्होंने ये भी कहा कि इन बातों का कोई मतलब नहीं है।